CELEX: 62021CN0727
Language: lv
Date: 2021-11-30 00:00:00
Title: Lieta C-727/21: Lūgums sniegt prejudiciālu nolēmumu, ko 2021. gada 30. novembrī iesniedza Visoki trgovački sud Republike Hrvatske (Horvātija) – UDRUGA KHL MEDVEŠČAK ZAGREB

7.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 222/8
            
         
      Lūgums sniegt prejudiciālu nolēmumu, ko 2021. gada 30. novembrī iesniedza Visoki trgovački sud Republike Hrvatske (Horvātija) – UDRUGA KHL MEDVEŠČAK ZAGREB
      
      (Lieta C-727/21)
      (2022/C 222/13)
      Tiesvedības valoda – horvātu
      
         Iesniedzējtiesa
      
      
         Visoki trgovački sud Republike Hrvatske
      
      
         Pamatlietas puses
      
      
         Apelācijas sūdzības iesniedzēja: UDRUGA KHL MEDVEŠČAK ZAGREB
      
      
         Prejudiciālie jautājumi
      
      
                  1)
               
               
                  Vai ir jāuzskata, ka Sudski poslovnik (Tiesu Reglaments; Narodne novine, br. 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20 un 47/20) 177. panta 3. punkta pirmā teikuma otrajā daļā un otrajā teikumā ietvertais noteikums, kurā ir paredzēts, ka “otrās instances tiesā lietu uzskata par pabeigtu dienā, kad nolēmums tiek nosūtīts no tiesneša biroja pēc tam, kad lieta ir atsūtīta atpakaļ no reģistrācijas dienesta. Sākot no lietas saņemšanas dienas, reģistrācijas dienestam tā ir jānosūta atpakaļ tiesneša birojam pēc iespējas īsākā termiņā. Pēc tam nolēmums tiek nosūtīts [lietas dalībniekiem] astoņu dienu laikā”, ir saderīgs ar LES 19. panta 1. punktu un Eiropas Savienības Pamattiesību hartas 47. pantu?
               
            
                  2)
               
               
                  Vai Zakon o sudovima (Likums par tiesu sistēmas organizāciju) 40. panta 2. punkts, kurā ir paredzēts, ka “juridiskā nostāja, kas pieņemta Vrhovni sud Republike Hrvatske (Horvātijas Republikas Augstākā tiesa), Visoki trgovački sud Republike Hrvatske (Horvātijas Republikas Augstā komerclietu tiesa), Visoki upravni sud Republike Hrvatske (Horvātijas Republikas Augstā administratīvā tiesa), Visoki kazneni sud Republike Hrvatske (Horvātijas Republikas Augstā krimināllietu tiesa), Visoki prekršajni sud Republike Hrvatske (Horvātijas Republikas Augstā pārkāpumu tiesa) visu tiesnešu vai nodaļas sanāksmē un Županijski sud (apgabaltiesa, Horvātija) nodaļas sanāksmē, ir obligāta visām šīs nodaļas vai šīs tiesas palātām vai tiesnešiem, kas izskata lietu otrajā instancē”, ir saderīgs ar LES 19. panta 1. punktu un Eiropas Savienības Pamattiesību hartas 47. pantu?